De lange rejser begyndte efterhånden at påvirke Stravinskijs helbred. Hans blodprocent var for høj, hvilket påvirkede hans bevægelser og evne til at tale.<ref name=":8" /> I 1965 fik dokumentaristen David Oppenheim tilladelse til at producere en [[Dokumentarfilm|dokumentar]] om Stravinskijs liv. Det følgende år fulgte et filmhold fra [[Columbia Broadcasting System|CBS]] derfor den aldrende komponist, som modtog 10.000 dollars for sin medvirken.<ref>Walsh, ''Stravinsky'', 501. </ref> Dokumentaren omfatter bl.a. et besøg til Stravinskijs gamle feriebolig i Clarens, hvor han skrev hovedparten af ''Le Sacre du printemps''. Oppenheim forsøgte også at få tilladelse til at besøge Ustyluh, men blev afvist af de sovjetiske myndigheder.<ref>Walsh, ''Stravinsky'', 503-504.</ref> I 1966 afsluttede Stravinskij sit sidste store værk, ''Requiem Canticles''.<ref>Whiting, ''Life and Times'', 41.</ref>
Musik Historie